b'\n_START_ARTICLE_\nBell Boeing V-22 Osprey\n_START_SECTION_\nNa\xc4\x8drtovanje\n_START_PARAGRAPH_\nNeuspe\xc5\xa1na operacija Eagle Claw - re\xc5\xa1evanje talcev v Iranu leta 1980, je privedlo do zahteve po novem, zmogljivej\xc5\xa1em plovilu za operacije take vrste._NEWLINE_V-22 lahko leti tudi pri odpovedi enega motorja, preostali motor poganja svoj rotor in preko povezovalne gredi \xc5\xa1e rotor na drugi strani. V-22 naj bi bil tehni\xc4\x8dno zmo\xc5\xbeen tudi avtorotacije, vendar je le-ta v praksi zelo te\xc5\xbeavna. V-22 ima namre\xc4\x8d precej druga\xc4\x8dne rotorje kot obi\xc4\x8dajni helikopterji.'